Učenice III. Gimnazije sudjelovale na Pyxie Dust projektu

Agneza Rukavina, Dunja Šmigovec, Majda Vartušek, Rebeka Rumbak, Josipa Sabljo, Ana Koturić i Matija Paris, učenice III. Gimnazije Osijek, sudjelovale su na projektu Pyxie Dust koji se prvi put održao u Osijeku.

 Cilj projekta je inspirirati i potaknuti djevojke između 13 i 20 godina da se obrazuju u STEM područjima (znanost, tehnologija, inženjerstvo, matematika). Na dvodnevnom događaju koji se održao u poduzetničkom inkubatoru BIOS stotinjak djevojaka je sudjelovalo u nizu zabavnih radionica – učile su programirati, praviti računalne igrice, izrađivati glazbenu kutiju, upravljati dronovima, robotima.

„Za Pyxie Dust obavijestio me profesor informatike na nastavi. Na radionicama je bilo jako zanimljivo, saznala sam nešto novo, sklopila nova prijateljstva, ali i susrela prijateljice iz osnovne škole. Najbolja radionica mi je bila s računalnim igricama jer smo morale biti kreativne i osmisliti svoju igricu na temelju dobivenih likova. Mislim da ću se prijaviti i sljedeće godine jer mogu naučiti nešto novo. „ kaže nam Majda Vartušek

Dojmovi Ane Koturić su slični:

„Za Pyxie Dust saznala sam preko Facebooka, odlučila sam se prijaviti zato što me zanima informatika i tehnologija. Bilo mi je odlično, upoznala sam nove ljude, dobro se zabavila i naučila nešto novo i drugačije. Radionice su bile poučne i zanimljive, a najviše mi se svidjela radionica Game Development na kojoj su nam pokazali kako osmisliti i napraviti igricu. Ako Pyxie Dust ponovno dođe u Osijek rado ću se prijaviti.“

Link za video: 1) <https://www.youtube.com/watch?v=pg9nRf9C4Ic>

 2) <https://www.youtube.com/watch?v=zmnZAfTGaw0>

Galerija: